Source: http://totalbaschet.ro/articol/Biljana-Pesovic-%C8%99i-Ancu%C8%9Ba-Stoenescu-principalele-marcatoare-la-Olimpia-CSU-Bra%C8%99ov-vs-CSM-T%C3%A2rgovi%C8%99te~66488
Timestamp: 2019-07-20 23:09:38+00:00

Document:
Biljana Pesovic și Ancuța Stoenescu, principalele marcatoare la Olimpia CSU Brașov vs CSM Târgoviște
Carla Bartee și Laura Vaida au fost în double-double la jocul pentru locul 3
Olimpia CSU Brașov s-a impus cu 75-59 în confruntarea cu CSM Târgoviște din runda a 12-a a Grupei Roșii din Liga Națională de Baschet Feminin. Cu acest succes brașovencele au luat o opțiune importantă pentru locul 3 la finalul sezonului regulat. Biljana Pesovic a fost coșghetera partidei cu 21 de puncte pentru gazde, iar Ancuța Stoenescu a marcat 19 pentru oaspete. Carla Bartee și Laura Vaida au bifat double-double-uri, iar de la gazde au mai trecut de zece puncte Wingate și Podar.
Biljana Pesovic a fost coșghetera partidei de sâmbătă cu 21 de puncte în 37:30 minute. A încheiat cu 7 reușite de două puncte din 10 încercări (70%), 1/5 de la distanță (20%) și 4/4 de la linia de fault. A mai avut 6 recuperări (2 ofensive/4 defensive), 3 pase decisive, o greșeală personală, 2 faulturi scoase, o minge pierdută și o intercepție, cu +23 eficiență în 37:30 minute. Căpitanul brașovencelor a jucat 20 de meciuri în acest campionat și are medii de 16,7 puncte, 6,2 recuperări, 5,4 assist-uri, 2,9 mingi pierdute și 2,4 intercepții în 37:45 minute, cu 20,3 eficiență medie.
Ancuța Stoenescu a fost cea mai bună marcatoare a oaspetelor și cea mai eficientă. A încheiat partida cu 19 puncte, 8 recuperări, 7 pase decisive, o greșeală personală, 3 faulturi scoase și 2 mingi pierdute în 36:28 minute, cu +23 indice al eficienței. A avut 2/4 la șuturile din semicerc, 5/10 de afară și 0/2 la libere. Căpitanul dâmbovițencelor a evoluat în 20 de meciuri în această ediție a LNBF și are medii de 15,3 puncte, 4,9 recuperări, 3,5 pase decisive, 3,4 mingi pierdute și 1,3 intercepții în 36:10 minute, cu 11,7 eficiență.
Carla Bartee a reușit al 11-lea său double-double în acest campionat cu 15 puncte și 13 recuperări (1/12) în 35:11 minute pentru brașovence, cu +17 eficiență. A încheiat partida cu 2/9 la șuturile din semicerc (22%), 2/6 de afară (33%) și 5/6 de la linia de fault (83%). A mai avut o pasă decisivă, o greșeală personală, 5 faulturi scoase, 2 mingi pierdute, o recuperare și un capac. Bartee are 19 meciuri în acest campionat, cu 16,9 puncte pe partidă, 9,6 recuperări, 2,2 assist-uri, 1,9 mingi pierdute și 19,5 eficiență în 33:24 minute.
În double-double a fost și Laura Vaida, cu 11 puncte și 10 recuperări pentru oaspete. Tânăra jucătoare a CSM-ului a evoluat 21:26 minute și a avut 4/5 la șuturile de două puncte (80%) și 3/3 la libere. Și-a mai trecut în cont o greșeală personală, 3 faulturi scoase, 4 mingi pierdute, 2 intercepții și un capac, pentru +19 eficiență. Pivotul are 17 meciuri alături de CSM Târgoviște în campionat și medii de 5,5 puncte, 5,6 recuperări, 1,5 mingi pierdute și 8,4 eficiență în 17:31 minute. Pentru Vaida a fost al 3-lea double-double în acest campionat.
Alte două jucătoare au mai fost în double-digits în meciul de sâmbătă, ambele de la gazde. Brandi Wingate a înscris 13 puncte în 26:05 minute (6/10 de la semidistanță, 1/2 la libere), plus 2 recuperări, un assist și o intercepție, cu +11 eficiență. Alina Podar a contribuit cu 12 puncte (3/6 din semicerc, 1/3 de afară, 3/4 de la libere), 5 recuperări, 3 assist-uri și 2 intercepții în 34:54 minute, cu +16 eficiență.
Cu acest rezultat brașovencele s-au dus la două puncte în fața dâmbovițencelor și au și avantajul rezultatelor directe în caz de egalitate în lupta pentru locul 3. Pentru CSM Târgoviște urmează marți restanța din etapa a 11-a cu ACS Sepsi SIC, pe propriul teren, iar în etapa din 23 martie vor juca la Cluj-Napoca. Olimpia CSU Brașov încheie faza a doua a sezonului regulat în 16 martie, acasă cu campioana ACS Sepsi SIC.
Vizualizează pagina personală a jucătorului Biljana Pesovic
Vizualizează pagina personală a jucătorului Carla Bartee
Vizualizează pagina personală a jucătorului Laura Vaida
Citește ultimele știri despre CSM Târgoviște
Află toate informațiile redactate despre confruntarea dintre Olimpia CSU Braşov vs CSM Târgoviște
Andreea Vlase / 10 March 2019 / 22:49

References: CSM 
 CSM 
 CSM 
 CSM 
 CSM 
 CSM